
PRI NIA LABORO. 


P ropagando de Esperanto en nia lando lamas. Tio estas senduba 

vero kaj ne povas gin kontraŭdiri eĉ tiuj ĝojigaj faktoj, kiuj 

okazis en la lasta jaro, pruvante ke dormas ne ĉiuj, male, ke 

iuj eĉ laboras, se ne laboregas. Malgraŭ tio mi ne hezitas kon- 
fesi, ke ne ĉio tiurilata estas en plena ordo. 


Jes, en nia laboro mankas ordo kaj precizeco. Ni ne scias pli- 
faciligi al ni niajn taskojn, aranĝi iliajn solvojn tiel, ke nia peno kaj 
fortostreĉo estu kiel eble plej fruktodona. La laboro ne estas organi- 
zita kaj racie dividita. Unu persono okupas sin pri multaj aferoj. ne 
sciante aŭ ne konante distribui ilian plenumon laŭ postuloj de mo- 
derna laborekonomio, kio kaŭzas lian troŝarĝiĝon per laboro, sekve 
jen pli: jen malpli fruan malinklinigon for de Esperanto. Ni konas ja 
tiajn eks-Esperantistojn, kiuj nun tute ne interesiĝas pri la afero, kon- 
siderante la movadon fantazio de utopiuloj. Ilia granda dam fervoro 
malaperis lasante malkontentecon kaj misguston. Ili estis ankaŭ 
idealistoj kredantaj pri nia bela estonteco, sed tamen flugiloj de ilia 
antaŭa entuziasmo malstreĉiĝis, ili revenis al senideala vivo. Ne 
ĉiam granda brulego daŭras tre longe. Se ekmankos fajronutra ma- 
terialo, gi estingiĝas. 

Kaj tiu nutra materialo estas konscio, ke oni ne estas izola. 
forlasita kiel ermito sur forgesita insulo, konscio, ke oni havas labo- 
remajn helpantojn pretajn interdividi ŝarĝon de vana kelkfoje sema- 
do, ke oni havas oferemajn laborkunulojn taŭgajn ne nur kritiki sed 
ankaŭ kunlabori. Alie la homo sentas sin kiel birdo en kaĝo, se ĝi 
estis kutima altenilugadi, eĉ en la kaĝo ĝi ne malemigas la samon 
furi, ĝi flugas batante la stangojn per flugiloj, gy baraktas, multfoje 
ripetante siajn penadojn, sed fine falas teren senforte kaj senspire. 


Racia labordivido kaj organizita kunlaboro estu nia veksignalo 
por ĉiam! La labordivido ne estas disigo de fortoj. En ĉiu vivanta 
organismo ni renkontas ja tiun sistemon de laboro. Unuj ĉeloj destini- 
taj por iu celo plenumas nur sian taskon, aliaj ĉeloj alimaniere efekti- 
vigas sian devon, sed ĉiuj laboras por la sama celo, ĉiuj dependas de 
unu gvida centro. Sekvas specialiĝo en la laboro, malpli granda els- 
pezo de fortoj, kaj la rezulto estas pli boma kaj pli evidenta. 

Se tio estas al ni por ĉiam necesa, do tiom pli en la nuna jaro, 
en la jaro de antaŭpreparaj laboroj por la universala komgreso, kiu 
estos por ni, pollandaj esperantistoj, grava ekzameno de niaj organiz- 
kaj laborkapabloj. La ekzameno estos tiom pli severa, ke ni jam en 
malpli favoraj cirkonstancoj antaŭ dekok jaroj sukcesis bone organizi 
la okan universalan kongreson, do nun ĝi absolute ne povas esti 
malpli prospera. 

La esperantista mondo rigardas kaj observas nin. Ek' al vigla, 
bone organizita laboro! La grupoj pripensu siajn laborplanojn por la 
komenciĝanta varbperiodo. Ni favorigu opinion de nia socio por Esp- 
eranto. La socio ne estas kontraŭa por la afero. Ĝi estas kelkfoje 
malbone informita, — ni ĝin komsciigu! 

Por efike alparoli la socion, por ĝin konvinki pri praveco de 
nia ideo ni devas aperigadi bone verkitajn propagandajn artikolojn. 

ed ne ĉiam samfacile estas enpenetri sur la ĵurnalan kolonaron, ĉar 
ĝis nun nur malmutaj redaktoroj rekonas 'valoron de Esperanto. Tial 
ni devas aperigadi monatan revuon dediĉitan al la propagando de 
Esperanto inter pollingvanoj. Tiucele ni bezonas ofereman helpon 
de ĉiuj esperantistoj en Polujo. Ni faris prikalkulon de kostoj. Se ni 
sukcesos disvendi monate 2000 ekzempleroj po 20 groŝoj, tiam ni po- 
vos komenci la eldonadon. La gazeto estus 4-paĝa. Ĝia dimensio 
47 + 32. Preso 4-kplona. 

Samideanoj kaj samlandanoj pripensu! Se ĉiu esperantisto 
sukcesus disvendi nur 5 ekzemplerojn, tiam ni bezonus nur 400 vo- 
lontulojn. kiuj prizorgus la disvendon. Ekzistas ja societoj en Polujo, 
kiuj posedas po 200 membroj, do anoj de nur du societoj povus 
kontentige decidi pri efektivigo de nia propono. Kaj se aliaj societoj 
tion subtenos tiom pli bone. La ekzisto de la revuo estos certega. 

Mi scias, ke ekzistas samideanoj, kiuj volonte elspezos kelkan 
monon por la propagando. Ili mendos kelkajn ekzemplerojn de la 
revuo, por donaci ilin al siaj konatoj ankoraŭ ne-esperantistoj, aŭ 
dismetos ilin en kafejoj, restoracioj, kuracistaj kaj aliaj atendejoj en 
tramveturiloj ktp., por enpenetri en ĉiujn tavolojn de la socio. Same 
kiel unuopaj esperantistoj agos ankaŭ grupoj kaj societoj, kiuj pres- 
kaŭ ĉiam disponas iajn monrimedojn por la propagando. Konsiderante 
tion mi firme kredas. ke ni sukcesos la revuon eldonadi sen deficito. 
Por tion realigi ni atendas deklaraciojn de ĉiuj societoj en Polujo kaj 
de ĉiuj Izolaj esperantistoj pri kvanto de bezonataj ekzempleroj. 
Gesinjoroj estraranoj kaj speciale sekretarioj bonvolu la aferon voĉ- 
donigi kaj doni al ni respondon ĝis fino de la oktobro! 

Tiuspecan revuon Pola Esperantisto ne povas anstataŭi, ĉar 
ĝi estas preskaŭ ekskluzive redaktata en Esperanto, kiel destinita 
en certa kvanto por eksterlando, kaj tio speciale nun estas severe 
observata, kiam P. E. fariĝis la organo de L. K. K. al la Krakova 
Kongreso. 

Kaj fine lasta argumento: en junia numero de P. E. aperis mal- 
granda mencio, ke en la redakcio estas riceveblaj kelkaj pollingvaj 
artikoloj aperigindaj en ĵurnaloj. Kontraŭespere alvenis tiom multaj 
postuloj por havigi la artikolojn, ke pro manko de sufiĉaj kopioj ne 
estis eble kontentigi la petojn de ĉiuj, kiuj tion deziris. La afero estas 
tute komprenebla. Ekzistas ja multaj personoj, kiuj kvankam povus 

prizorgi enpreson de propagandaj artikoloj, tamen ne havas tempon 
por ilin verki. aliaj ne havas por tio kapablojn. Se ni havus specialan 
propagandan revuon, la laboro estus tre faciligita. Sufiĉus nur kopii 
konvenan artikolcn por prezenti ĝin al iu redakcio de pola gazeto. 
Tiamaniere unu artikolo povus esti presata en kelkaj ĵurnaloj. La 
sema artikolo estus multe pli efika, ĉar pli vaste diskonigita. Jen 
nova argumento, ke tian revuon ni nepre bezonas. 

Do Gesamideanoj! ne hezitu kaj ne prokrastu, sed tuj sciigu 
kiom da numeroj vi bezonos — nia tasko estos plenumi vian postu- 


lon: T. Hodakowski. 


IMPRESOJ PRI LA IV TUTPOLA 
EN LODZ. 


LETERO DE ĈEESTINTO. 
Kara Amiko, 


Vi ne volis veni Lodz'on al la nunjara Tutpola Kongreso, ne kre- 
dante je sukceso en la „malbonfama” Lodz". Vin cetere neniam niaj 
landkongresoj kontentigis. Laŭ vi ili ne plenumis sian mision: ne nur 
havigi al la partoprenantoj kelktagan esperantistan ĝojon, sed ĉefe 
elvoki kongresan agordon en la urbo mem, fariĝi impona propagando 
k. t. p. Mi devas konfesi, ke veturante al Łódź, mi mem sentis ioman 
timon tiurilatan, sed nun mi kun ĝojo konstatas, ke mi trompiĝis en 
mia malfido, ĉar la Lodza Kongreso plene sukcesis ĉiurilate. Bona 
organizo, videbla sur ĉiu paŝo, en ĉiu aranĝo, kontentigis ĉiujn, eĉ 
la kutime grumblantajn samideanojn. Tiu kontenteco ripozis sur ĉies 
vizaĝo dum la tuta daŭro de l' kongreso kaj vi povas nur bedaŭri, 
ke vi ne partoprenis en nia ĝojo. 

Laŭ nombro de ĉeestintoj la kongreso same sukcesis: ĉ. 300 
aliĝintoj svarmis en akceptejo, 25 urboj estis reprezentataj. Malnovaj 
amikoj, lidelaj pioniroj en bonhumora babilado rakontadis siajn sper- 
tojn, novaj fervoruloj prezentis sin por batalo. Unuvorte: regis kon- 
gresa agordo, ĝuste tio, kio tiel ofte mankis ĝis nun en niaj landkon- 
gresoj. 

Kvankam oficiale la kongreso komenciĝis nur sabate, la 20-an 
de septembro, tamen jam vendrede de mateno regis la „kongresa 
bruo , dum tuta tago alvenadis gesamideanoj el malproksimaj regio- 
noj de nia lando. Tuj ĉiu ricevis la kongresajn dokumentojn, kiuj jam 
estis preparitaj. Vespere alvenis la „eminentuloj“: gesinjoroj Feliks 


Zamenhof, F-ino Lidio Zamenhof, Prof. Dro Bujwid k. a. 


En ambaŭ stacidomoj de la urbo estis elmetitaj grandegaj afiŝoj, 
anoncantaj la adreson de l' akceptejo (domo de Urba Konsilantaro). 
Cetere la alvenintoj ne havis la bezonon serĉi similajn anoncojn, ĉar 
antaŭ alveno de ĉiu vagonaro atendis lodzaj esperantistoj. 

Vespere la akceptejon plenigis ĉ. 100 personoj, partoprenintoj 
en la ekskursoj el Varsovio, Biatystok k. a. Post prizorgo de la do- 
kumentoj, ĉiuj estis direktitaj en komunajn loĝejojn, kie oni ne nur 
senpage tranoktis, sed dank' al malavareco de lodza samideanino, 
deziranta resti anonima, ĉiuj ricevis ankaŭ matenmanĝon. 

Sabate matene okazis tre interesa vizitado tra fabrikejoj de la 
mondfama „Widzewska Manufaktura". Estas neeble en kelkaj vortoj 
priskribi la grandiozecon kaj gigantecon de la tieaj instalaĵoj, okuloj 
devas tion vidi kaj admiri. Tio daŭris ĝis la unua horo tgm. Post ko- 
muna fotograłado sur fabrika placo ĉiuj veturis al restoracio „Ro- 
gów al la komuna tagmanĝo. 

Nun proksimiĝis jam la solena malfermo de l' kongreso kaj mi 
volas antaŭ ĉio diri al vi, ke ĝi superis ĉies imagon kaj esperon. La 
organizintoj zorgis por fari gin kiom eble plej solena kaj impona kaj 
ili sukcesis. En la belege ornamita salonego de Lodza Urba Konsi- 
lartaro kolektiĝis €. 400 personoj, i. a. reprezentantoj de Registaro, 
Magistrato, Juĝejo, polico k. t. p. Salonego plenplena. Pro manko de 
sidlokoj multaj staras. Spirita streĉo — grandega. Ĝis fine sur la 
estrado aperas nia multe-ŝatata bonkora prezidanto de P. E. D. Prof. 
Dro O. Bujwid kaj malfermas la kongreson. Li salutas la reprezen- 
tantojn de | Vojevodo, Magistrato, diversaj sociaj organizaĵoj kaj 
gazetaro kaj diras koran bonvenon al ĉiuj esperantistoj. En belaj 
vortoj li konstatas kun ĝojo, ke Esperanto en Polujo marŝas konside- . 
rinde antaŭen, kaj esperas, ke komuna kunlaboro povos nur pliproksi- 
migi nian venkon. Tondraj aplaŭdoj de l' publiko sekvas la paroladon 
de l' Profesoro, kiu tuj poste invitas la jenan estaron de l' kongreso: 
Prezidanto — Dro J. Medrkiewicz (kiu siaflanke invitas forte aplaŭ- 
datajn Prof. Bujwid kaj s-on Feliks Zamenhof kiel honorajn prezidan- 
tojn), estraranoj: F-ino Lidio Zamenhof, s-oj J. Tichawski kaj St. Ka- 
rolczyk. Sekretarioj: s-ino E. Czelicka, s-oj Czesław Pruski kaj I. Lej- 
ZerowIcz. 

En momenlo, kiam s-o Prof. Bujwid elkrias kun akompano de 
| publiko vivuon por la Prezidanto de l' Republiko, 20-persona or- 
kesiro, kaŝita sur balkono, ekludas la Nacian Himnon, kiun la tuta 
kunvenintaro, starante aŭskultas. 

Sekvas parolado de l' kongresa prezidanto, Dro J. Medrkie- 
wicz. Li pruvas la sciencan valoron de Esperanto (en Esperanto kaj 
pola lingvo) konstatas la superecon de nia idiomo rilate al aliaj siste- 
moj kaj alvokas al ĝia praklika uzado. Post tiu tre interesa parolado 
la orkestro ekludas la esperantan himnon, kaj la lampoj en la salono 
lumiĝas. 

Tondraj aplaŭdoj eksplodas, kram ekparolas s-o Feliks Zamen- 
hof, frato de I Majstro. Li ne dubas pri nia fina venko. La nuna kon- 
greso demonstracias potencon, kiu — li esperas — pli kaj pli kres- 
kos. Fine s-o Zamenhof alvokas ne nur al la koro, sed ankaŭ al la 
poŝo. Movado bezonas monon, sen ĝi grandskala agado estas neebla. 

F-ino Lidio Zamenhof jam estas konata al la tutmonda esperan- 
tistaro pro sia oratoreco. Uragano de aplaŭdoj ekskuas la salonon, 
kiam do ŝi stariĝas por alparoli la kongresanaron. Ĉi-foje ŝi elektis 
sia temo la simbolan fakton, ke en momento, kiam la orkestro eklu- 
dis nian himnon, el la multaj lampoj kaj ĝirandoloj de l' salonego 
verŝiĝis lumo kaj brilo. Jen bona signo, bonaŭgura momento. Ŝi pa- 
rabolas pri la lumo de l' Verda Stelo kaj kaptas la verdajn korojn de 
| amasa publiko. La parolado postlasis profundan impreson. 

Sekvas la salutparoloj de la oficialaj reprezentantoj kaj delegi- 
toj de E-societoj, post kiuj la prezidanto fermas la kunvenon. 

Ĉirkaŭ la 7-a horo vespere la nelaciĝintoj aŭskultis ankoraŭ 
du interesajn paroladojn de Dro Czubrynski kaj s-o Zawada. Tiujn 
mi bedaŭrinde ne ĉeestis, ĉar samhore Prof. Bujwid kaj Dro Medr- , 
kiewicz parol's el la Lodza Radio-stacio kaj mi kun multaj aliaj 
sidis ĉe radio-ricevilo por „kapti“ la interesajn „radiojn“. 

Vespere, post la oka, la kongresanaro komencis kolektiĝadi en 
la bele ornamitaj salcnoj de ,Picadilly”, kie okazis la raŭto. Tie ni 
amuzigis ĝis la 2-a horo nokte kaj eĉ tiam ne deziris hejmeniri. Oni 
tamen nin „elpelis“, argumentante, ke ni devas matene frue ellitiĝi 
por ĉeesti la malkovron de la Zamenhofa memortabulo. 

Pri la raŭto mi nur volas diri, ke estis tro malvaste ĉefe pro tio, 
ke ĉiuj preleris trcvigi en la supera salono, kie ludis la orkestro kaj 
okazis la programo. Oni evitu estonte balon kongresan en tiel situita 
salonaro, ĉar finfine ĉiuj preleras la salonon kun muziko kaj... ga- 
jeco. Ankaŭ oni estonte zorgu pri pli bonaj ĝentilaj kelneroj. 

La bonegan programon plenumis gesamideanoj: Sowinski. Zim- 
mels kaj F-ino Bertig el Krakow, s-o Flalperin kaj F-ino Porozowska 
el Białystok, s-o Korman, Joachimowicz kaj liberman el Lodz. 

Dimanĉe matene, malgraŭ la pluva vetero kaj malgraŭ la mal- 
permeso de | polico kaŭze de la antaŭelekta periodo, aranĝi gran- 
dan amasan kunvenon subĉielan dum la malkovro de l' Zamenhofa 
memortabulo, ariĝis ĉ. 150 personoj en angulo de stratoj Piotrkowska 
kaj Zamenhota (centro de l' urbo), pliĝuste antaŭ domo Zamenhofa 1, 
kie estis enmurigita granda tabulo (formato 120 m. x 0.80 m.), ha- 
vanta en pola kaj esperanta lingvoj la jenan tekston: 

Al Dro L. L. Zamenhof, 

Aŭtoro de internacia lingvo 

Esperanto, 
nask. en Białystok en 1859, 
mort. en Varsovio en 1917 
IV Tutpola Kongreso 
de Esperanto 
en Łódź 

Łódź, en septembro 1930 
Inaúgurante la tabulon, Prof. Bujwid dankis al la Lodza urbanaro pro 
tiu belforma esprimo de simpalio al nia Majstro, kaj gratulis la Lo- 
dzan esperantistaron pro akiro de tiel impona memoraĵo. En nomo 
de Lodzaj Esperantistoj respondis al Prof. Bujwid Dro Medrkiewicz. 
Post tiu soleno la kongresanoj disiris al diversaj fakaj kunvenoj. En 
salonoj de Lodza Kuracista Ĉambro kunvenis ĉ. 20 E-istaj kuracistoj 
por aŭskulti interesajn prelegojn de Prof. Bujwid kaj Dro Goldbaum 
pri vitaminoj. Sekvis bankedo en ekzakta rondo, donita de Dro Se- 
liwanow. 

Dume, en apartaj salonoj de la Urba Konsilantaro kunvenis 
grandnombre studentoj, Laboranoj kaj U. E. A.-anoi. Post longaj 
debatoj, kaŭzintaj vicon da rezolucioj, ĉiuj denove kune iris al la 
komuna tagmanĝo. 

Post tagmanĝo mienoj malsereniĝis. „Kongresa gojo kuras for, 
nun restos sole rememcer' “. Jen ni ĉiuj kunvenis en la lasta, terma 
kunsido de l' kongreso. Sed nun niaj amikoj havis plej bonan okazon 
por disvolvi sian oratoran kapablon. Oni ĝoje akceptis la sciigon, ke 

de nun Pola Esperanto Instituto farigas organo de P. E. D. — Oni 
forsendis homagiajn telegramojn al Lia Moŝto, Prezidanto de la Res- 
publiko, al ĉefministro Marŝalo Piłsudski, al Ministro de Ekstero kaj 
. Interno, kaj al Ministro de Klerigado. Fine disvolviĝis arda diskutado 
pri la Sciencpolitika Sekcio ĉe Lodza Esperanto-Societo. Abundis 
streĉaj interesaj momentoj ĝis fine oni decidis transplanti la sekcion 
en P. E. D., lasante tamen ĝian sidejon en Lodz sub plua gvidado de 
meritplena Dro Medrkiewicz. 

Fine s-o Tichawski en nomo de Magistrato de Katowice invitas 
en tiun urbon la venontjaran V-an Tutpolan Kongreson, kiu okazos 
precize antaŭ la Tutmonda en Krakow. Ĝoje kaj forte aplaŭdante la 
samideanaro akceptas tiun inviton. Tiam stariĝas prof. Bujwid, kaj 
dankinte al la organiza komitato pro la faritaj laboroj, fermas la 
kongreson. Oni kantas la himnon kaj kun ĝojaj ekkrioj: „Ĝis revido 
en Katowice kaj Krakow" oni malĝoje forlasas la kongresejon. Mul- 
taj amikoj jam rapidas en stacidomon, plimulto tamen restas por pa- 
“sigi ankoraŭ liberan kunvenon en kafejo „Louvre“ ĝis malfrua horo. 
Fine ĉiuj devis ja disiri. Tiel do pasis belaj tagoj en Łódź. Agrablaj 
impresoj akompanis nin ĉiujn. Lodza kongreso estis vere granda kon- 
greso. Ni esperu, ke la rikolto postkongresa estos granda. Entute mi 
rimarkis, ke en Łódź Esperanto ĝenerale estas favorata. La gazetaro 
favore raportis pri la kongresaj aranĝoj, kaj en „Głos Poranny en la 
unua kongrestago aperis eĉ esperantlingva salutartikiolo. 

Finante, mi ankoraŭfoje diru al vi, ke vi povas nur bedaŭri, ke 
vi ne ĉeestis la belan kongreson en Lodz. 


Amike via N. N. 


EL LA GAZETARO. 


Interesan artikolon publikigas en L' Eclaireur du Soir s-ro Flo- 
rens Barker, respondante al la letero de s-ro C. Vautel, laŭ. kiu la 
lingvo angla estas destinita por iĝi lingvo tutmonda. Jam nun preskaŭ 
tuta nia genenacio estas devigata pagu al New York la postmilitan 
miliardon da dolaroj (franca ŝuldo). Kvardek ŝtatoj jam protestis 
kontraŭ la amerika dogano. Ĉu estas eble post la aĉeto pere de an- 
gloj kaj amerikanoj de naj kasteloj, teatroj, akcioj kaj kinematogra- 
foj vendi al ili ankaŭ niajn cerbojn? 

Memkompreneble oni ne plu parolos pri la akcepto de la franca 
lingvo. 

Kio do restas? far: nenion, kiam komtraŭ sesdek miloj da trance 
parolantoj staras cent kvindek milionoj da parolantoj angle? 

Ĉu ne restas unika defendilo kontraŭ tiom granda dangero -— 
la lingvo, sen iu ajn nacia influo, ligilo inter nacioj tute neŭtrala, por 
neniu ofendema. 

En iunia n-ro de Rivista Italiana di Esperanto aperis tre intere- 
sa artikolo, verkita de s-o G. Facchi, sub titolo: „L' Esperanto in 
Polonia”, en kiu la aŭtoro prezentas multajn liś'lojn de nia lando kun 
Esperanto kaj gia historio, malkaŝante bonan konon de la temo. Kun 
granda ĝojo ni legis la artikolon kaj speciale partojn rilatantajn al 
polaj literaturo kaj historio. Ni sentas nin tre feliĉaj danki publike al 
s-o Facchi pro la aperigo de tiu artikolo. 

LA ĈE-KURSO EN ARNHEM. 


elonge mi interesiĝis per la fama direkta metodo de la instruado 
D de Esperanto, kies aŭtoro, pastro Andreo Ĉe, depost kelkaj ja- 
roj vojaĝadas tra Eúropo, farante netakseblajn servojn al Espe- 
ranto. En Edinburgo kaj Dancigo mi navis la okazojn aŭdi kel- 
kajn apartajn lecionojn, do kun des pli granda gojo mi protitis la ĉi- 
jarajn aranĝojn kaj envoje al Oksfordo haltis por du semajnoj en Arn- 
hemo. 

De la 17-a ĝis la 29-a de julio ni kunvenadis ĉiutage en granda 
lerneja ĉambro kaj refoje travivis tiun tempon, por kelkaj tiel ma:- 
proksiman, kiam ni mem aŭdis la unuajn vortojn en Esperanto. 

Ni venis, por aŭskulti la kurson de Esperanto. Sed s-ro Ĉe estis 
laca... vintre li laboris en Nederlando, poste kaptis lin la dresdenaj 
samideanoj... Kaj li senkulpigas humile, ke li ne faros kun ni lecio- 
nojn, li faros nur — konversaciojn. Kaj laŭ la unua regulo de etiketo, 
eltirante vizitbileton el sia paperujo, li prezentas sin: 

„Mi estas Andreo Ĉe". 

Reciproka konatiĝo. Sed ne sufiĉas diri nur la nomon, necesas 
diri ankaŭ la profesion. Kaj jen la dua frazo: 

e „Mi estas pastro". | 

Kaj la lernantoj, kiuj en la nombro de 199 plenigas la kursejon? 
Unu estas sekretario, alia komercisto, stenogratia instruisto, lernej- 
inspektoro, studentino, mastrino de la Oolgaardt-domo, kie logas 
granda parto de la kursanoj. 

Post la personoj venas objektoj, bestoj. La tabulo, la kreto, la 
is besto — hundo ĉu kato? Kato, kato, absolute kato, certigas 
S-ro Ce. 

Ĉar objektoj ludas grandegan rolon en la kurso de Ce. Oni de- 
vas memori, ke s-ro Ĉe ekzilas el la kursejo ĉiajn lernolibrojn, kaj an- 
stataŭe enkondukas kaj civitanigas antaŭ ĉio tabulon kaj kretoin 
blankan kaj alikolorajn. La ruĝa kreto, per kiu li, „doktoro sur la ni- 
gra tabulo', faras diversajn „operaciojn“! Kaj li prezentas al ni sian 
katon, sian hundon, li demandas pri niaj bestoj, kiaj estas ili, kiel far- 
tas ili, ĉu ili ŝatas ĉokoladon? 

Ho tiuj majstraj demandoj de s-ro Ĉe! La lernantoj tute perdas 
la konscion pri la leciono; kvazaŭ hipnotizaj ili ekkredas, ke ĉiuj de- 
mandoj de la instruisto estas kaŭzitaj nur de lia granda, eksterordina- 
ra, supermezura scivolo. „Forte, kuraĝe kaj elegante" ili respondas, 
preskaŭ ne rimarkante, ke en la konversacion enŝtelas sin novaj vor- 
loj, novaj formoj, novaj reguloj. 

Sed s-ro Ĉe konscias kaj atentas. Li tenas la manon sur la pulso 
de la konversacio, li igas la lernantojn malkovri mem gramatikajn re- 
gulojn, kaj li mem kelkfoje intence faras erarojn aŭ forgesas akuzati- 
von, por esti korektita de siaj lernantoj. 

Kio estas la sekreto de la sukceso de la Ĉe-kursoj? 

S-ro Ĉe havas nenian talismanon. Li estas nur saga psikologo. Li 
scias, ke dum la kursoj, okazantaj ordinare vespere, kun homoj, lacaj 
post tuttaga laboro, la instruisto devas senĉese nutri la intereson de 
la lernantoj, igi ilin streĉi la tutan atenton kaj lasi ilin ne oscedi, sed 
ridi! Al tiuj ĉi principoj estas alkonformigita la tuta kurso. Kiu el la 

kursanoj kapablos forgesi la vortojn: „ĉu la cigaro plaĉas al vi?', se 
laŭ la „hispana etiketo", la jesan respondon sekvas: „sinjoro, la ci- 
garo apartenas al vi . Kaj la cigaro efektive ekapartenas al la lernan- 
to, kiu rajtas eĉ, se tio plaĉas al li, tuj ekfumi ĝin. Aŭ kiu forgesos la 
funebran lecionon, kiam s-ro Ĉe malfermis la jus alportitan al li ni- 
grarandan koverton kaj en granda silento tralegis: „Kara amiko! Hie- 
raŭ mortis (klarigo: estis, sed ne estas) mia... kato!” 

La devizo de s-ro Ĉe estas: fari travivaĵon el ĉiu leciono, el ĉiu 
nova regulo. Kaj ne nur por la „kunikloj de la eksperimento“ — tiuj, 
kiuj ĝis nun tute ne komprenis Esperanton, sed ankaŭ por ni, TF in 
vaj esperantistoj, la kurso estis ĉarma travivaĵo. 

Mi bezonus multe da tempo kaj multe da loko sur la paĝoj de 
„Pola Esperantisto", por dividi kun vi, karaj legantoj, ĉiujn miajn im- 
presojn. Cetere ĉiaj rakontoj pri la Ĉe-kurso estas palaj kompare kun 
la kurso mem. 

Mi deziras al vi, ke vi ĉiuj mem travivu tian kurson. La 23-a 
Universala Kongreso okazos en Krakovo. Kelkajn semajnojn antaŭe 
venos en la urbon la „granda homo kun malgranda nomo" kaj laŭ la 
reguloj de etiketo prezentos sin al la lernantaro: 


„Mi estas Andreo Ĉe!" . Lidia Zamenhof. 


DANKON SAMIDEANOJ! 


En junia n-ro de Pola Esperantisto ni enpresis artikolon sub 
tilolo: „Pere de Esperanto..', en kiu ni prezentis kelkajn faktojn, 
pruvantajn pri praktikaj servoj de Esperanto en internaciaj rilatoj. 
Lastaj tri ĉapitroj de tiu artikolo enhavis prezenton de komplezoj, 
kiujn plenumis kelkaj samideanoj tradukinte kaj prizorginte publiki- 
gon de la artikolo pri Jan Kochanowski en kelkaj nacilingvaj gazetoj, 
Ĉi sube mi konatigas pluajn faktojn. 

S-o Schaden enpresigis en la ĵurnalo „Folha Nova“, n-ro 1.116. 


7-an de julio. eldonata en Florianopolis, Brazilo, portugallingvan tra- 
dukon de la artikolo. 
Oomoto -- monata organo de Oomoto movado, kies redaktejo 


troviĝas en Kameoka, Kioto-hu, Japanujo, aperigis represon de la 
artikolo en sia 7 (59) numero de k 

S-o Holger Hansen en Holbik, Ringstedvej 17, Danujo, tradukis 
kaj lokis la artikolon en la gazeto Holbik Amtstidende en n-ro 299, 
9-an de aŭgusto. 

Narodni Noviny, gazeto eldonata en Brno, en sia n-ro 134. la 
8-an de junio enhavas ĉeĥan tradukon de la artikolo plenumitan de 
s-ino A. Holancova. 

La revuo Mariborski Veĉernik, aperanta en Maribor, Jugosla- 
vujo enpresis la 21-an de junio, n-ro 139, slovenan tradukon de la 
artikolo. Nomon de la tradukinto ni ne konas. 

Vegetarano oficiala organo de la Internacia Vegetara Ligo 
Esperantista, Hamburg 24, Papenhundestr. 32. IT en junia n-ro enha- 
vas mencion pri la artikolo. 

En 28-a n-ro de Heroldo de Esperanto troviĝas orginala arti- 
kolo pri Jan Kochanowski, verkita de kunlaboranto de la nomita 
gazeto. 

Atendante pluajn informojn pri sorto de la artikolo en aliaj 
landoj ni dankas korege al ĉiuj Gesamideanoj supre nomitaj. kiuj bon- 
volis plenumi nian peton, tiamaniere grave helpante nin en nia pro- 
paganda laboro. Samtempe ni atentigas, ke la afero ankoraŭ ne mal- 
aktualiĝis. ĉar jubileo de Jan Kochanowski daŭras la tutan kuran- 
tan jaron. 


KOMUNIKOJ DE P. E. D. 


Ni publikigas ĉi sube bilancon de la IV. Tutpola Kongreso de Esperanto 
en Lodz. 


| ENSPEZOJ Zł. ELSPEZOJ ZA. 

: Garantia Fondo 35'-- | Kongresaj Kostoj 50835 | 
Kotizoj 1122'--- | Zamenhofa Memortabulo 230: — 
Loĝejoj (antaŭpagoj) 201:15 | Presaĵoj 11390 
Tagmanĝoj antaŭpagoj) 305'- | Loĝejoj 20115 

Tagmanĝoj 305" -- 

Se Raúto 73:— 

| Profito (P. E. D. 25175 

1683-15 1683:15 

Prezidanto (—) Dr. J. Medrkiewicz Kasisto (—) J. RANES 


Gen. sekretario (—) I. Lejzerowicz 
Kontrolis kaj konfirmis revizia komisiono ĉe Lodza Esperanto Societo. 


Al atento kaj pripenso de ĉiu unuopa samideano kaj de, ĉiu grupo en Po- 
lujo ni prezentas la ĉefartikolon en la nuna n-ro de P. E. kaj speciale ĝian par- 
ton traktantan pri la eldonado de pollingva propaganda revuo. S-oj grupestroj kaj 
sekretarioj bonvolu helpi nin en nia laboro, prezentante siajn opiniojn pri la pro- 
jekto, havigante al ni la petitajn deklarojn. Sed atentu, ke la afero estas tre urĝa, 
ĉar la varbperiodo jam komencigis!! 


ODEZWA 


w sprawie 
KSIEGI ADRESOWEJ ESPERANTYSTOW POLSKI, 


Praca nad przygotowaniem materjatu do ksiegi posuwa sie coraz dalej 
i coraz lepiej, zainteresowanie u ogółu esperantystów jest duże, a dotychczaso- 
wy stan i tempo wpłat tytułem abonamentu zgóry pozwala nam na podzielenie 
się z Szan. Czytelnikami radosną informacją, że „Księga ta obejmie nietylko 
tych, którzy wpłacą zgóry abonament, lecz wszystkich, którzy tylko nadeślą de- 
klarację lub których stowarzyszenia esp. w Polsce redakcji „Księgi' jako espe- 
rantystów podadzą. (Jest to jedyna zmiana, jaka zachodzi w tekscie rozsyłane- 
go obecnie do wszystkich esperantystów w Polsce ,Prospektu” w sprawie Księgi.) 

Tem usilniej nadsyłanie abonamentu zgóry (2.— zł.) zaleca się wszystkim 
we własnym interesie, ponieważ po wyjściu z druku cena książki będzie znacznie 
wyższą. Również zwraca się uwagę, aby deklaranci wypełniali liczniej niż dotąd 
także drugą część „Deklaracji“ dla celów centralnej kartoteki esp. przy PED., 
(rubrykę „Dane dobrowolne"), gdyż to finansowo ich w niczem nie zobowiązuje, 
jeśli na deklaracji nie jest zaznaczone, aby te „dane dobrowolne“ drukiem ogło- 
sić. Zaś do celów statystycznych są one bardzo potrzebne. 

Stowarzyszenia i grupy esp. w Polsce proszone są o przyspieszenie nad- 
sylania spisu swoich członków í zgłaszania ryczałtowej prenumeraty na książkę 
w cenie 2.— zł. za egz. za pobraniem pocztowem po wyjściu książki z druku. 
Dotychczas jeszcze nie wszystkie ugrupowania spełniły swój wobec tej waznej 
ogólnoesperanckiej sprawy obowiązek! — a pisanie listów i upomnień ze wzgle- 
dów oszczędnościowych i czasu jest niemożliwe. 

Niech ani jednego esperantysty polskiego w „Księdze” tej nie zabraknie! 
Miedzynarodowemu Kongresowi Esperanckiemu w Krakowie pokażmy na przy- 
szły rok naszą liczebność, siłę i zwartość organizacyjną, która dzieki „Księdze“ 
wzrośnie niepomiernie! 

Z esperanckiem pozdrowieniem 
Redakcja „Księgi Adresowej EA EAA NNT SÁN Polski™ 
Warszawa, Miasto-Ogród Czerniaków, ul. Zaciszna 2. 
m. Jana Zawady. 

PS. Kto jeszcze nie otrzymał „Prospektu“ księgi, niech zaraz napisze na 

powyższy adres! 


23-a UNIVERSALA KONGRESO DE ESPERANTO 
Kraków 1-a ĝis 8-a de Aŭgusto 1931. 


BULTENO N-o 1. 15 OKTOBRO 1930. 


Adreso por leteroj: Universala Kongreso de Esperanto, Krakow, Lubicz 34. 

Ĝeneralaj sciigoj: Prepariĝas listo de honora kaj labora komitatoj, kiun en 
sekvonta bulteno ni povos konatigi. Espereble ni povos jam ankaŭ prezenti skizon 
de kelkaj kongresaj aranĝoj celantaj plifaciligi kaj agrabligi ĉeeston al la kongre- 
so. Estas substrekinde, ke same la urbestraro kiel la registaro tre favoras aran- 
gor. de la kongreso en Kraków, kio rezultigos multajn avantaĝojn por la parto- 
prenantoj. Aliĝoj al la kongreso jam alvenas; ĉi sube ni prezentas la unuan liston. 


1 Scherer Jos. R., 612 Spring Street, Los Angeles, Usono. 
2. Warden John Mabon, Cluny Drive 41, Edinburgo, Skotlando. 
. Philippet, Doktoro, Soufflot 15, Paris V-e, Francujo. 
„ Pirchan Paula, s-ino, Waidhofen a/d. Th., Aŭstrio. 
Onnen M. T., Ing., Nachtengaallaan 6, den Haag, Nederlando. 
. Kennedy David, Braigpark 60, Glasgow, Skotlando. 
Cseh Andreo, Oostduinlaan 32, den Haag, Nederlando. 
. Isbrúcker J. R. G., Inġ., Oostduinlaan 32, den Haag, Nederlando. 
„Isbrucker Julia, s-ino, Oostduinlaan 32, den Haag, Nederlando. 
„Bujwid Odo, D-ro, prof., Lubicz 34, Krakow, Polujo. 
. Tiard Marcelle, s-ino, 11 rue de la Procession, Paris XV, Francujo. 
, Gueritte Tony Jules, Ing., Claremont Gardens 11, Surbiton, Anglujo. 
. Baird Jane, f-ino, Bellevue 95, Edinburgo, Skotlando, 
. Wrzesniewska de la Bruyère E, s-ino, 5 Salem Mansions, London W 2 Anglujo. 
. Meyer Ernst, D-ro, Dudweilerstrasse 9, Saarbrücken 3, Saarteritorio. 
. Robertson Robert, Alexandra Park Road 364, Wood Green 22, Anglujo. 
. Blaise Paul, Manov Way 47, North Harrow, Anglujo. 
. Blaise Margaret L., s-ino, Manow Way 47, North Harrow, Anglujo. 
. Le Brun Paul, 5 Parliament Hill Mansions, Highgate Road, Co 5, 
nglujo. 
20. Le Brun Gertrude, s-ino, 5 Parliament Hill Mansions, Highgate Road, London, 
N. W. 5, Anglujo. 
21. Gregg John Robert, 270 Madison Ave, New York City, U. S. A. 
22. Patai Samuels, D-ro, VII Wesselenyi 32, Budapest, Hungarujo. 
23. Patai Georgine, s-ino, VII Wesselenyi 32, Budapest, Hungarujo. 
24. Krieger Jeanette Elisabeth, s-ino, Buys Ballotstr. 70, s Gravenhage, 
Nederlando. 


pun ha PD wð pa pk A jah MO pa 

25. Neuberg Julja, s-ino, Wielopole 9, Kraków, Polujo. 

26. Hub Franz, Friedhofstrasse 14, Gablonz a. N., Ĉeĥoslovakujo. 

27. Fasce Ettore, Cesare Cabella 22/12, Genova 103, Italujo. 

28. Hermelin Emilja, f-ino, Leszno 54, Warszawa, Polujo. 

29, O' Brien Elizabeth, f-ino, Bouverie Road 10, Stoke Newington, AKVE ~in 16, 
nglujo. 

30. O" Brien Susanna Greves, f-ino, Navarino Road 50, Worthing, Anglujo. 

Frateto kaj iratineto de Fratoj Grimm kun ĥina traduko de i-ino A. S. 
Gusano. Eldonita de La Verda Librejo, S-ro A. A. Sofio, 954 Chaoufoong road, 
Ŝhanghai, China. 

Malgranda, 28-paĝa libreto enhavanta la konatan fabelon en esperanto sur 
maldekstraj paĝoj kaj ep ĥina lingvo sur dekstraj. Tre bona metodo permesanta 
en agrabla maniero interkonatiĝi kun esperanto al ĉinlingvanoj. Ni supozas ke ili 
ĝoje akceptis aperon de tiu libreto tiom pli, ke ĝi aspektas bele, presita sur bo- 
na papero kaj nur malmultaj preseraroj estas troveblaj. 

Du fabeloj de Fratoj Grimm, esperantigis A. Degen. Esperanto-Junula Bi- 
blioteko, N-ro 1. Heroldo de Esperanto, Koln, Germanujo. Pagoj 24. Prezo 0.30 
RM, 


Diris al mi siatempe unu el miaj konatoj rigardanle diversajn Esperanto- 
librojn, ke plej multe ĉe tiuj plaĉas al li, ke ili estas tiel pedante eldonitaj, kaj 
ĉiu libro jam per sia eksteraĵo faras tre bonan impreson. Jes, li estis grandparte 
prava, sed li ne sciis, kiel neesperantisto, ke tio precipe rilatas la librojn eldo- 
nitajn de Heroldo de Esperanto, kiu ĉiam klopodas pri ilia plenalloga aspekto. — 
La nomita libreto enhavas du fabelojn, el kiuj unu estas la sama kiel la supre 
priparolita hina libreto, kaj la alia parolas pri la konata „Ruĝĉapeto“. —— Preso 
plenzorga, paĝoj posedas larĝan marĝenon por notoj, ĝenerala aspekto ĉarma. 


Theta. 
“POLLANDA KRONIKO. 


BYDGOSZCZ. Formiĝis organiza komitato fondonta „Polan Esperantistan 
Asocion”. En novembro komenciĝos kurso de la lingvo. 

KATOWICE. La Mondlingvo-eldonejo malfermis la 30/9 1930 Esp.-kurson 
kun rę partoprenantoj. La kurson gvidas s-ano J. Tichawski laŭ konversacia 
metodo. 

KRAKÓW. „Ilustrowany Kurjer Codzienny“ de 27. IX. enhavis artikolon 
de s-o Szapiro s. t, „Cu Esperanto estos rekonita oficiala lingvo internacia?” 
En alia n-ro aperis raporto pri la kongreso en Łódź kun fotografajo. — En oficiala 
organo de Krakowa Lerneja Distrikto aperis alvoko pri Esperanto stimulanta la 
geinstruistaron al interesiĝado pri la lingvo precipe pro la okazonta venontjare 
universala kongreso kaj internacia Ce-kurso. 

KROLEWSKA HUTA. La 4 IX okazis monata kunveno. S-o dro Broder 
faris per varmaj vortoj memorparoladon pri la mortinta s-ano dro med. Siano- 
żęcki, en kiu la Rondo kaj la Ligo Esp. perdis fervoran kunlaboranton kaj subte- 
nanton. Dro Broder parolis ankaŭ pri Oxforda Esp. kongreso kaj signito de 23-a 
Universala kongreso en Kraków. 

LUBLIN. La jurnalo ABC informas la 2-an de X pri la okazonta kurso de 
Esperanto. — En sino de P. E. A. — Filio en Lublin ekestis frakcio nomata „Liga 
Przyjaciół Esperanta" (Ligo de Esperanto-Amikoj), kies celo estas kunigi ĉiujn 
simpatiulojn kaj favorantojn de E.-movado en Lublin. — Kiel „afergvidanto” 
estas elektita arda samideano, membro de UEA S-ro A. Zorkraut, kiel lia hel- 
panto kaj anstataŭanto S-ro Szajnman. — Nunmomente la Ligo enhavas 30 mem- 
brojn kaj tiu-ĉi nombro kreskas ĉiutage. Adreso de la Ligo estas „Kafejo War- 
szawska str. Krak. Przedmieście Nr. 60. — Kunvenoj okazas regule ĉiumerkrede 
je la 8-a h. vesp. 

Dum la kunveno okazinta la 28. VIII. k. j. Delegito de UEA. s-ro Cz. Pruski 
rakontis pri siaj impresoj de vojagado tra Lida, Staro- kaj Nowo-Swieciany, Wil- 
no, Bialystok kaj Warszawa. 

En murŝranketo apud str. Krak. Przedm. pendas grandmezura afiŝo, anon- 
canta al vasta publiko pri la IV-a Pollanda Kongreso de Esperanto en Lodz. 

LWOW. Post la libertempo komenciĝis vigla movado en la Societo. Reve- 
turante el Oxford s-o H. Rozmarynowski, kiu partoprenis en la teatra prezentado 
dum la XXII kongreso, raportis antaŭ multnombra aŭskultantaro pri la kongreso 
kaj donis provan lecionon laŭ Ĉe-metodo. La preleginto estis multe aplaŭdata. 
La X Orienta foiro donis okazon publike propagandi Esperanton. Aparta stando 
kun esperantaĵoj altiris vizitantojn. Koncizaj flugfolioj informis pri la evoluo 


kaj progreso de Esperanto kaj pri la venonta mondkongreso en Krakow. — La 
11. IX. okazis prelego de s-o Felicjan Wittlin je la temo: „Pri uzo de Esp. en 
komerco, ekz. ĉe Lyona foiro". Ĝi estis tre interesa. — La kurso gvidata de s-o 


Lewicki jam finiĝis kaj nune okazas kurso, kiun gvidas nia fervora samideanino 
f-ino Fruchtówna. 

LODZ. La jurnalo „Głos Poranny“ aperigis pollingvan kaj Esperantan arti- 
kolojn bonvenajn okaze de la IV Pollanda kongreso. Aperis ankaŭ ĝia detala 
programo. — „Neue Lodzer Zeitung” enhavis longan raporton pri la okazinta 
kongreso kaj apartan artikolon pri la Esperanto-Muzeo ,en Wien. — Pri la kon- 
greso raportis ankaŭ „Lodzer Tageblat' eldonata en juda lingvo. 

PIASKI POD LUBLINEM. Novelektita Delegito de U. E. A. s-ro Florentyn 
Kotlinski komencis laŭsisteman propagandon en instruistaj rondoj. Interrompita 
en junio kurso de Esperanto por 12 personoj rekomenciĝis. 

TOMASZOW LUBELSKI. Prof. Jozef Zolnierek, kiu en ĉi tiu jaro instruas 
ĉi tie, kreis esperanto-rondon, al kiu jam aliĝis 100 lernantoj. Ankaŭ en la urbo 
montriĝis signoj de fervora interesiĝo pri nia linpvo. 

WARSZAWA. En la jurnalo „Nasz Przegląd" aperis artikolo de s-o Oskar 


Berman s. t. Signifo de Esperanto por la komerco kaj industrio. — La 25 IX 
okazis prelego pri Esperanto aŭdigita de f-ino Lidja Zamenhof. — La 29-an ko- 
mencigis kurso de la lingvo aranĝita de la grupo „Konkordo“. — „Kurjer Czerwo- 


ny” n-ro 220 enhavis fotografaĵon de la kongreso en Lodz. 
WIELKIE HAJDUKI. 3. 10. komenciĝis Esp. kurso por komencantoj — ge- 
laboristoj; partoprenas 30 p. Gvidas s-o Kotodziej. 


UNIVERSALA ESPERANTO-ASOCIO. 


POLA TERITORIO. Ĉefdelegito: J. Ŝapiro, Lipowa 33, Bialystok. 


UA NN Konto ĉe PKO No 60.047. 
t aE OFICIALA BULTENO Nro 19. 

JARKUNVENO DE POLA TERITORIO DE UEA. Dum la IV Pollanda 
Kongreso de Esperanto en Łódż okazis la 21-an de Septembro jarkunveno de 
pola teritorio de UEA konforme al la art. 27 de la statuto. Raporto pri gi aperos 
aparte en „Pola Esperantisto" kaj „Esperanto“. 

JARLIBRO 1930. La Jarlibro de nia Asocio por 1930 estis dissendita al 
ĉiuj pagintaj membroj la 2-an de Julio n. j. rekte de la presejo. 

Membroj, repagintaj aŭ nove aligintaj post la 1-a de Julio, ricevis la Jarli- 
bion tuj de la Celdelegito. 

NEREPAGINTOJ. Ciam ankoraŭ restos sufiĉa aro da nerepagintoj. La ko- 
munaj penadoj de niaj Delegitoj kaj de niaj konsciaj anoj por pligrandigo de la 
UEA-anaro en Polujo restos senfruktaj, se samtempe kun varbo de novaj mem- 
broj, parto da malnovaj malatentos la neceson realiĝi. Ni finis la pasintan jaron 
1929 en Polujo kun nur 422 membroj, dum la pli malgranda najbarlando Ĉeĥoslo- 
yakujo havis 1337 membrojn de UEA ! 

Ni insisle pelas pri kiel eble plej baldaŭa repago de la kotizo pro la jam 
alproksimiganta fino de la asocia jaro. Ĉiu repaginto ricevas tuj la membran 
banderolon, kuponaron por servoj, la Jarlibron kaj — se li aligas kiel MA- ankaŭ 
ĉiujn gis nun aperintajn numerojn de la gazeto ,Esperanto” por la nuna jaro. 
peon bonvolu pagi al via loka Delegilo aŭ rekte al la Ĉefdelegito (P. K. O. 

o 60.047). 

MALKARA ABONO DE „POLA ESPERANTISTO" Ni denove me- 
morigas, ke MA rajlas dank' al speciala arango aboni „Polan Esperantiston" je 
favora prezo 5 zl. jare, anstataŭ 8 zl. Gis nun por la jaro 1930 eluzis sian rajton 
83 MA. Mendojn direktu al la Cefdelegito kun indiko de via membronumero. 
Membroj, paganlaj nun la favoran abonon por 1930, ricevos tuj ĉiujn gis nun 
aperintajn numerojn. 

STATO DE UEA EN POLUJO. La 1-an de Oktobro n. j. UEA havis en 
Polujo 382 membrojn (3 DM, 8 MS, 239 MA kaj 132 M), krom tio 1 Esp. Entr. 
Ni ricevis jam ankaŭ la unuan pagon de kotizo por la jaro 1931. Ĝoje ni koni- 
gas ul niaj membroj, ke por la jaro 1931 tiel „plejłrupagis' la filino de nia 
Majstro f-ino Lidja Zamenhof. 

NOVAJ DELEGITOJ. Plezure ni notas la jenajn pluajn novajn Delegitojn: 
CHEŁMNO (Pomorze). D. Bronisław Radzimiński, instruisto, Korpus Kadetów Nr. 2. 
GRODNO (Sango). D. Natan Fridman, instruisto, ul. Bonifraterska 11 lg. 6. 
GRUDZIĄDZ (Pomorze). D. Ferdynand Neumeuer, redaktoro, Kościelna 27. 
MŁAWA. D. Roman Sakowicz, juristo, Warszawska 65. 

PIASKI LUTERSKIE. D. Florentyn Kotliński, instruisto. 
Biatystok, la 1. 10. 1930. J. Ŝapiro, Ĉefdelegito de UEA. 


Drukarnia L. Gronusia i Ski w Krakowie, ul. Stolarska 6. 


WAZNE DLA CHCACYCH KORESPONDOWAC Z ZAGRANICA! 
Atentu! Ni malfermas en nia revuo la fakon: „Korespondado“. 
Anonceto de 10 vortoj (krom adreso) kostas Z1. 1.— 

Enpagu tuj je nia PKO. Konto 406.660. 


Wyszedł z druku 
KOMPLETNY SAMOUCZEK JĘZYKA ESPERANTO 


ze zbiorem wyrażeń handlowych i radjowych, 
ułożony przez p. S. Grenkamp-Korntelda, 


członka wszechświatowego komitetu językowego dla Esperanta, Paryskiego To- 
warzystwa Lingwistycznego, współautora  najobszerniejszego Słownika i naj- 
obszerniejszej Gramatyki esperanckiej 
z przedmową prof. A. Cotton, członka Paryskiej Akademji Nauk. 


Cena (wraz z opłatą pocztową): 


l egz. — zł 1:25 25 egz. — zł. 22— 
5 " zz 5— 50 ” si wa) 40: — 
10 » GW FU 9: — 100 " IFAR) 75— 


Konto czekowe Nr. 400.821. 
ESPERANTISTA VOĈO, JASŁO. 


Pibreja Fako de „Pola Esperantisto" 


Kraków, ul. Lubicz 34. Konto PKO. 406.660. 
REKOMENDAS : 


Albanio — Gvidlibro . , l | | | 0.60 
Albumo de Kraków (34 fotoj) . k s 0.30 
Albumo de l' VIII en Krakow. Luksege eldonita kun 600 fot. . 15.00 
Ama stelaro . ; ; 1.10 
An-Ski -- Dibuk. VEO : : , . ] 1.25 
Avsejenko — Fraŭlino Suzano . | j : | 2.00 
Baghy —— Viktimoj . 9.60 
Bałucki — Kuzeto. Komedio en trad. de S. Esar | 0.60 
Baudouin —— La arto de memdisciplino: Psikagogio 1.30 
Białystok — Gvidlibro tra urbo de nia Majstro . b A 0.60 
Blicher — Taglibro de vilagpedelo. Rakonto : , 8 ; 4 1.20 
Bcnnsels — Solandro | ; ; 2.20 
Bujwid O. prof. — Kvin R: pri bakkerio; i 1.00 
—- La apliko de radioj ultraviolaj al sterilizo de akvo . , 0.35 
Bukedo — I. kaj II. Rakontoj de diversnaciaj aŭtoroj po z , ; 1.20 
Bultuis — Malriĉa en spirito. Dramo orig. en E. . | > ; 1.40 
Butin -- Faŭsto. Komentario al la I-parto . : : | 0.60 
Butler — Himnaro Esperanta . ; 3 - | y i 3.00 
Kantaro Esperanta . . ; A Í i 3.00 

Campe — Robinsono Kruso ; A ; , , ; : 2.00 
Cart i Borel — Esperanto w 10 lekcjach : I 1.30 
Conscience — La leono de Flandrujo | ) ? Sj o hie 
Czubrynski — Esperanlo i Esperantyzm . | | q 1.25 
Esperantyzm. Wyd. II. . ¿3.00 
Czechowski — Podróż po świecie dostępna dla każdego , ; i 0.50 
Dobrzański — Al mokantoj . | i 0.45 
Dreyfus — La vangfrapo j f 1.00 
Fredro — Consilium facultatis. Koóńted. trad. Ant. Grabowski. i 1.60 


Gemoj de la hungara popolmuziko . ; ) : , 3.20 


Grabowski Ant. — Nova Antologio . s ; : y 1.60 


Grenkamp-Kornfeld — Krioj de l'koro, Poeziaĵoj : : A ; 0.50 

— Penseroj. Legindaj precipe en kursoj : s à 3 0.75 

-— Kompletny samouczek jęz. Esperanto / A E l 1.25 
Gryff — W sprawie nauki języków obcych ; ; ; i 0.50 
Herben — Malriĉa knabo, kiu gloriĝis , > | A A s 4,50 
Hiller — Ho, tiuj fremduloj, opereto . : ) ; ; ; ; 1.40 
Ibsen — Imperiestro kaj Galileano ; : . 12.60 
Ilustrita Gvidlibro tra Pollando kaj Dame Gdańsk, don de la 

P. E. D. Kraków . , : 1.50 
Insignoj esper. (steloj) po 1.10, 1.20, 1.30, 1.40, 1.50, 1.70, 2.10. 
Jarkolekto de „Pola Esperantisto“ 1928 a à 5.00 
Jarkolekto de „Pola Esperantisto“ 1929 l af | - ; 6.00 
Jaumotte — Belga Antologio, franca parto . : ) 5 . 10.00 
Jung — La alta kanto de la amo ; À ; | 1.80 
Kant — Al eterna paco . i l j 4 4.40 
Kaplan — Akordoj esperantaj . ; : j : 0.80 
Karinthy — Norda vento; npueloiekto , y ¿ : ; 1.30 
Kenelm Robinson — Se grenereto . | . 13.00 
Kongreslibro de I! VITI. en Kraków. Riĉe std P $ , 1.06 
Kraków — Urbo de Jubilea Kongreso 1912. : ; | f ; 0.80 
Kriss — Melodoj de I' nokto. Poeziaĵoj . | . i 1.00 
Lange — Libroj de profetoj, ses poemoj; trad. Ant. sebo; deb 1.50 
Lessing — Minna de Barnhelm. l } 4.30 
Malgranda terbiblio | 2.00 
Multatuli — Historio de Saidjach kaj Adidas eld. Ken 10009 Mie 

Semarang — Java , 1.85 
Oberrotman kaj Jung -- La lastaj tagoj de Dro Zamenhof.. 2.60 
Polaj Kristnaskaj Kantoj . 3 ; 0.35 
Postkartoj (kun moto de Zeromski) 10 pecoj : ) ! 0.50 
Reymont — En fumejo de l' opio 1.20 
Slowacki — La patro de pestuloj el El- Atish? Mad: ARE Grabowski : 1.40 
Stati - - Aŭtunaj agordoj . l | 1.00 
Ŝapiro — Babiladoj de ĥonkumo rme zanten Noe s ; 1.00 
Ŝiŝmanow — Ĉu estas ebla kaj necesa internacia helplingvo j : 1.00 
Ŝlosilo esper. en pola lingvo i , | | : 0.60 
Tatroj kaj Zakopane ' : 0.50 
Tichawski — „La Mondlingvo”, podr. Esp. 5.00 
Frochimowski — Kwestja jezyka kakis edo 10 ao. f i 1.00 
Turno — Kompletny podręcznik Esperanta; wyd. III. . ; 1.25 

— Wyższy kurs ) , 2.00 
Vermuyten —- Belga Antologio, franca parto | ; | ; . 10.00 
Wiesenfeld — Galerio de Zamenhof. Kun 18 portretoj . ; | 2.40 
Zamenhof, D-o Leono — Mia liro | l 1.10 
Zawada — Pełny podstawowy słownik j. Esp. (esp. -pol.) ; , 4.00 


La verkoj de Zamenhoł: 


Fundamenta Krestomatio . ; i l ; ; : : 5.60 
Fundamento de Esper. (5- lingva) » ! à i > A ) 2.30 
Lingvaj Respondoj . h ; ; E > ; A 2.80 
Proverbaro Esperanta ; ; ' 3 : 2.70 
Andersen — Fabeloj I. kaj IT. parto po ; ; ? ; | | 4.40 
Goethe — Ifigenio en Taŭrido . : j f | 3.30 
Gogol — La Revizoro : : 4 } 3.30 
Heine — La Rabeno de Baĥaraĥ. La Gimnazio . i ; 2.30 
Moliere — Georgo Daudin i ' d ; 1.75 
Orzeszko — Marta . ; ; j ; ) . ) $ 4 5.50 
Schiller — La Rabistoj . ; . , Ĵ f ; ò i 3.30 
Shakespeare — Hamleto . A i i . : 2.15 
Nur antaŭpago. — Por sendkostoj aldonu 100. 


Por rekomendita sendaĵo plu 0.50 zł. La sendaĵon nerekomenditan ni ne garantias. 


Drukarnia Ludwika Gronusia i Ski w Krakowie, Stolarska 6. 

